﻿ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**R E P U B L I K A E S H Q I P Ë R I S Ë**

**INSTITUTI I STUDIMEVE PËR KRIMET DHE PASOJAT E KOMUNIZMIT**

Nr. prot Tiranë më / / 2025

**SHPALLJE**

**PËR VEND TË LIRË PUNE**

**DREJTOR EKZEKUTIV I INSTITUTIT PËR STUDIMIN E KRIMEVE DHE PASOJAVE TË KOMUNIZMIT**

Në mbështetje të ligjit Nr. 10 242, datë 25.2.2010 “Për Institutin e Studimeve për Krimet dhe Pasojat e Komunizmit në Shqipëri”, i ndryshuar, Nenit XII të “Rregullores për Funksionimin e Bordit”, e ndryshuar dhe Vendimit Nr. 3. datë 22.04.2025 të Institutit për Krimet dhe Pasojat e Komunizmit në Shqipëri, Instituti shpall procedurat e konkurimit për vendin e lirë:

**DREJTOR EKZEKUTIV I INSTITUTIT PËR STUDIMIN E KRIMEVE DHE PASOJAVE TË KOMUNIZMIT**

**( 1 pozicion ), kategoria e pagës I-II**

1. **PËRSHKRIMI I PËRGJITHSHËM I PUNËS**
2. Drejtori Ekzekutiv përfaqëson institutin në marrëdhënie me të tretët.
3. Përgatit të gjitha materialet, që shqyrton dhe miraton Bordi dhe përgjigjet për zbatimin e vendimeve të bordit;
4. Merr pjesë, pa të drejtë vote, në mbledhjet e Bordit;
5. I propozon kryetarit të bordit datën e mbledhjes dhe rendin e ditës;
6. U propozon organeve/institucioneve, që parashikon ligji, sanksione për shkeljet administrative, të bëra nga institucionet që kanë ruajtur materialet arkivore, në përputhje me legjislacionin në fuqi për arkivat, dosjet dhe informacionin e klasifikuar;
7. Emëron dhe liron punonjësit e institutit;
8. Nënshkruan akte bashkëpunimi me titullarët e institucioneve, që zotërojnë dokumente e materiale arkivore, në përputhje me aktet ligjore e nënligjore, që rregullojnë ruajtjen, administrimin dhe përdorimin e dokumenteve e të materialeve arkivore të kësaj
9. Organizon, drejton, kontrollon dhe përgjigjet për sigurimin e zbatimit të detyrave dhe kompetencave që ka Instituti;
10. Koordinon veprimtarinë e punës për zbatimin e detyrave sipas akteve ligjore dhe nënligjore;
11. Planifikon aktivitetin në mbështetje të detyrave të caktuara për të siguruar realizimin në kohë të objektivave të përcaktuar;
12. **KRITERET E POZICIONIT TË PUNËS**

**Kandidatët duhet të plotësojnë kriteret e përgjithshmesi vijon:**

a) të jetë shtetas shqiptar;

b) të ketë zotësi të plotë për të vepruar;

c) të zotërojë gjuhën shqipe, të shkruar dhe të folur;

ç) të jetë në kushte shëndetësore që e lejojnë të kryejë detyrën përkatëse;

d) të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;

dh) ndaj tij të mos jetë marrë masë disiplinore e largimit nga puna.

**Kandidatët duhet të plotësojnë kriteret e detyrueshme për të vazhduar konkurrimin si vijon:**

1. Kriteri sipas Kreut IV , Neni 18 të ligjit Nr. 10 242, datë 25.2.2010 “Për Institutin e Studimeve për Krimet dhe Pasojat e Komunizmit në Shqipëri”, i ndryshuar.
2. Minimumi Master shkencor ose e barazvlefshme me të, në shkenca Shoqërore dhe Humane
3. Eksperienca e punës jo më pak se 10 vite pune.

**Përbëjnë avantazh**

1. Njohja shumë e mirë e gjuhës angleze
2. Gradat Shkencore;
3. Aftësi komunikimi;
4. Aftësi të drejtimit strategjik;
5. Ndërtim i marrëdhënieve ndërpersonale;
6. Efektivitet;
7. Aftësi pune në grup;
8. Kuptim të gjerë të kompetencave ndërsektoriale;
9. Njohuri mbi fenomenet sociale dhe ekonomike të historisë së komunizmit: artikuj shkencorë, monografi;
10. Besueshmëri;
11. Vizion;
12. Të qenët krijues;
13. Integritet;
14. Njohuri për sistemin ligjor evropian për çështjet e komunizmit.
15. **DOKUMENTACIONI, MËNYRA DHE AFATI I DORËZIMIT**

Kandidatët duhet të dorëzojnë dokumentat si më poshtë:

a) Kërkesën;

b) Jetëshkrimin;

c) Fotokopjen e kartës së identitetit;

ç) Fotokopjet e noterizuara të diplomës të arsimit të lartë;

d)Fotokopje të noterizuar të librezës së punës;

dh)Kandidati duhet të paraqesë një platformë apo vizion për drejtimin e ISKK.

e) Raportin mjekoligjor mbi gjendjen shëndetësore;

e) Çertifikatën e gjendjes gjyqësore (dëshmi penaliteti);

j) Vërtetimin që të mos ketë masë disiplinore të largimit nga puna;

k) Vërtetime që plotëson kriterin e posaçëm sipas Kreut IV, Neni 18, të ligjit Nr. 10 242, datë 25.2.2010 “Për Institutin e Studimeve për Krimet dhe Pasojat e Komunizmit në Shqipëri”, i ndryshuar .

l) Çdo çertifikat apo diplomë që vërteton kualifikime shtesë.

**Dokumentat duhet të dorëzohen dorazi ose me postë në Sekretarinë e Institutit për Krimet dhe Pasojat e Komunizmit në Shqipëri deri në datë 19.05.2025\_**

**(Adresa rruga e Saraçëve , Te Selvia , Tiranë)**

1. **REZULTATET PËR FAZËN E VERIFIKIMIT PARAPRAK TË DOKUMENTACIONIT**

Pas verifikimit të dokumentacionit**, brënda 10 ditëve**, Njësia e Burimeve Njerëzore në ISKK do të shpallë në portalin “Shërbimi Kombëtar i Punësimit”, në faqen e internetit të ISKK, në stendat e informimit të publikut në ambientet e ISKK, listën e kandidatëve që plotësojnë kushtet dhe kërkesat e posaçme, si dhe datën, vendin dhe orën e saktë kur do të zhvillohet intervista për kandidatët e kualifikuar. Kandidatët që nuk janë kualifikuar njoftohen nga njësia përgjegjëse dhe kanë të drejtë të paraqiten pranë saj, për t’u njohur me arsyet e moskualifikimit. Ata mund të ankohen brenda 5 (pesë) ditëve pune nga shpallja e listës pranë njësisë përgjegjëse. Njësia përgjegjëse duhet të kthejë përgjigje të arsyetuar brenda 2 (dy) ditëve pune e, kur është rasti, bën korrigjimin e listës dhe merr masa për publikimin e listës së korrigjuar.

1. **MËNYRA E VLERËSIMIT TË KANDIDATËVE**

Vlersimi kandidatve dhe përzgjedhja e fituesit do të bëhët nga Bordi i Institutit sipas pikes b), neni 11, të ligjit Nr. 10 242, datë 25.2.2010 “Për Institutin e Studimeve për Krimet dhe Pasojat e Komunizmit në Shqipëri”, i ndryshuar.

1. **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, Bordi do të shpallë fituesit në portalin “Shërbimi Kombëtar i Punësimit” në faqen e internetit të ISKK dhe në stendat e informimit të publikut të ISKK pas 5 ditësh nga data e konkurimit.

**NJËSIA E BURIMEVE NJERËZORE**

**Zoica Graçi**